ആംബുലന്സിനു മുകളിലേക്ക് വൈദ്യുതി തൂണ് വീണു: അപകടമൊഴിവായി കരുവാരകുണ്ട്: ഓടിക്കൊണ്ടിരുന്ന ആംബുലന്സിനു മുകളിലേക്കു വൈദ്യുതി തൂണ് കടപുഴകി വീണു. അപകടമൊഴിവായി. കരുവാരക്കുണ്ട് തരിശില് വ്യാഴാഴ്ച വൈകിട്ട് മൂന്നരയോടെയാണ് അപകടം. ആര്ക്കും പരിക്കില്ല.കരുവാരകുണ്ടില് നിന്നു തരിശിലേക്കു രോഗിയെ കൊണ്ടുപോകാന് പുറപ്പെട്ട ആംബുലന്സിനു മുകളിലേക്കാണ് വൈദ്യുതി തൂണ് വീണത്. ഡ്രൈവര് നാലകത്ത് ആരിഫ് പരിക്കേല്ക്കാതെ രക്ഷപ്പെട്ടു. ആംബുലന്സിനു കാര്യമായ കേടുപാടുകള് സംഭവിച്ചു. അപകടത്തെ തുടര്ന്നു കിഴക്കേതല തരിശ് റൂട്ടില് ഒന്നര മണിക്കൂറോളം ഗതാഗതം തടസപ്പെട്ടു. പിന്നീട് കെഎസ്ഇബി ജീവനക്കാരും നാട്ടുകാരും ചേര്ന്നാണ് ഗതാഗതം പുന:സ്ഥാപിച്ചത്. മലയോര മേഖലയില് നിരവധി വൈദ്യുതി പോസ്റ്റുകള് ഇത്തരത്തില് അപകടകരമായ നിലയിലുണ്ടെന്നും അധികൃതരുടെ നിസംഗതയാണ് ഇതിനു കാരണമെന്നും നാട്ടുകാര് ആരോപിക്കുന്നു.